*Beszámoló*

*2018-2019*

****

 Készítette: Nemes Viktória

 óvodavezető

Tartalomjegyzék

1. Alapító okirat szerinti feladatellátás ………………………………………………………… 3
2. Feladat-ellátást jellemző adatok, férőhely kihasználtság……………………………..….….. 4
3. Intézményszervezet, vezetési szerkezet, álláshely összetétel……………………..…..….….. 5
4. A vezetői feladatmegosztás értékelése…………………………………………………….….7
5. Szakmai munkaközösségek működése, feladatellátás értékelése……………………..….….. 8
6. Tanköteles gyermekek ellátása………………………………………………………………..8
7. Gyermekbalesetek megelőzésére tett intézkedések értékelése……………………….………. 9
8. Az óvodai ünnepek, nevelés nélküli munkanapok, nyílt nap, óvodai programok …..…….... 10
9. A belső ellenőrzés megvalósításának értékelése ………………………………………….... 12
10. Pályázati tevékenység értékelése …………………………………………………………… 13
11. Továbbképzések értékelése (külső, belső). Belső tudásmegosztás ………………..…….…. 14
12. A szülőkkel, szülői szervezettel való kapcsolattartás értékelése ………….…………..…… 14
13. Külső-belső információáramlás, IKT kompetencia értékelése ………………………..….... 15
14. Az óvoda-iskola átmenet támogatásának értékelése………………………………………... 16
15. Tárgyi eszközfejlesztés (Eszköz és felszerelés jegyzéknek való megfelelés )…………..….. 16
16. Gyermekvédelmi feladatok ellátásának értékelése………………………………...…..……. 17
17. Sajátos nevelési igényű gyermekek ellátásával kapcsolatos feladatok értékelése……….….. 17
18. Gyermeki fejlődés nyomon követése…………………………………………………..……. 17
19. PR, marketing feladatok ellátása (intézménymenedzselés, képviselet)…………….……..… 18
20. Az egészséges életmódra neveléssel kapcsolatos programok, tevékenységek…………….... 18
21. A környezettudatos magatartásra neveléssel kapcsolatos programok, tevékenység……….....19
22. A nyári időszak pedagógiai tevékenységének értékelése, programok………………………...20
23. A 2018-2019-as nevelési év vezetői stratégia megvalósulásának értékelése……………...….20

# Alapító okirat szerinti feladatellátás

*1.1.*

|  |  |
| --- | --- |
| adat | Alapító okirat szerint ellátott feladat |
| *óvodai nevelés**ben résztvevő összes**fő* | *ebből a többi gyermekkel együtt nevelhető sajátos nevelési igényű gyermekek óvodai nevelése**fő* | *ebből nemzetiséghez tartozók óvodai nevelése**fő* | *Alapító okirat szerinti maximálisan felvehető gyermeklétszám* | *Férőhely kihasználtság %* | *napi nyitva tartás tól-ig* | *napi nyitva tartási óra* | *Óvodai csoportok száma* |
| Aranypatak Óvoda | 87 |  1 | 0  | 75 | 116% | 6.30- 16.30 | 10óra  | 3 |

A 2018-2019- es tanévre történő óvodai beíratás során a felvételre előjegyzett gyermekek száma 27 fő volt. A nemzeti köznevelésről szóló 2011. évi CXC. törvény az óvodába felvehető gyermekek maximális létszámát, három csoport esetén, 75 főben határozza meg. A törvény lehetőséget biztosít a fenntartó számára a maximális gyermeklétszámtól való eltérésre, amit a 2018/2019-es nevelési évre is kérvényeztünk, az óvodai beiratkozáskor tapasztalt igényeket figyelembe véve. A fenntartó határozatában 90 főben maximalizálta a felvehető gyermekek létszámát.

A tanév során 87 főnek lett ténylegesen óvodai jogviszonya annak ellenére, hogy nem utasítottunk el felvételi kérelmet. A szülők későbbi időpontot kértek az óvodai élet megkezdéséhez, illetve elköltöztek a településről időközben.

Egy fő sajátos nevelési igényű gyermek nevelését láttuk el a tanév során.

# Feladat-ellátást jellemző adatok, férőhely kihasználtság

*2.1.*

|  |
| --- |
| Óvodásgyermekek létszám mutatói |
| A feladat ellátási hely megnevezése | Aranypatak Óvoda Nagycenk |
| Felvehető maximális gyermeklétszám | 75 fő fenntartói engedéllyel 90 fő |
| Óvodai csoportok száma | 3 |
|  | szept. 01. | okt. 01. | dec. 31. | máj. 31. | aug. 31. |
| Óvodás gyermekek létszáma | 61 | 74 | 82 | 87 | 87 |
| Tényleges gyermeklétszám alapján meghatározott csoport átlaglétszám fő/csoport | 20,3 | 24,6 | 27,3 | 29 | 29 |
| Étkező gyermekek létszáma | 61 | 74 | 82 | 87 | 87 |
| Félnapos óvodás | 0 | 0 | 0 | 0 | 0 |
| Veszélyeztetett gy. létszáma | 0 | 0 | 0 | 0 | 0 |
| *A tényleges összlétszáma %* | 0 | 0 | 0 | 0 | 0 |
| Hátrányos helyzetű gy. Létszáma: | 0 | 0 | 0 | 0 | 0 |
| *A tényleges összlétszáma %* | 0 | 0 | 0 | 0 | 0 |
| Ebből halmozottan hátrányos helyzetű | 0 | 0 | 0 | 0 | 0 |

Intézményünkben igazolatlan hiányzás nem volt. A szülők minden esetben jelezték a hiányzásokat, és igazolták azt a megfelelő módon.

A 2018/2019-as nevelési évben négy gyermek óvodai elhelyezése szűnt meg intézményünkben a szülők kérése alapján. Ők másik óvodával kerültek jogviszonyba.

# Intézményszervezet, vezetési szerkezet, álláshely összetétel

*3.1.*

|  |  |  |  |  |  |
| --- | --- | --- | --- | --- | --- |
| Adat | Engedélyezett álláshelyek száma | Óvodai csoportban foglalkoztatott óvodapedagógusok létszáma | 1 pedagógusra jutó gyermekek létszáma (aug. 31.) | Óvodai csoportban foglalkoztatott felsőfokú végzettségű óvodapedagógusok létszáma | Engedélyezett álláshelyek száma |
| pedagógus | pedagógiai munkát közvetlenül segítő | Nő | Férfi | technikai |
| *Aranypatak Óvoda Nagycenk* | 7 | 4 | 7 | 14,5 | 7 | 0 | 4 |

*3.2.*

|  |  |
| --- | --- |
| adat | Óvodavezetés |
| Óvodavezető | Óvodavezető helyettes |
| *Aranypatak Óvoda Nagycenk* | Nemes Viktória | Rujavecné Jókuthy Zita |

*3.3*

|  |  |  |  |  |  |  |
| --- | --- | --- | --- | --- | --- | --- |
| Adat | nevelőmunkát közvetlenül segítő | óvodapszichológus | óvodatitkár | informatikus | udvaros | konyhás |
| dajka | pedagógiai asszisztens |  |
| *Aranypatak Óvoda Nagycenk* | 3 | 1 | 0 | 0 | 0 | 0 | 4 |

Intézményünk a törvényi előírásoknak megfelelő dolgozói létszámmal működik. A 7 pedagógusból 1 fő óvodavezetői és 1 fő óvodavezető helyettesi feladatokat is ellát. A nyári időszakban a lecsökkent gyermeklétszám következtében csoportösszevonásokkal működünk, ilyenkor van lehetőségünk a szabadságok kiadására.

1 fő logopédus heti 3 órában, 1 fő fejlesztőpedagógus heti 2 órában segíti munkánkat.

Az SNI-s gyermek fejlesztéséhez megbízási szerződést kötöttünk gyógypedagógussal és logopédussal, a szakértői javaslatban előírtak teljesítése érdekében.

*3.4.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Adat | Vezetői szakvizsgával rendelkező óvodapedagógusok létszáma | Szakvizsgával rendelkezők létszáma | Egyéb felsőfokú végzettséggel rendelkezők létszáma | Fejlesztő pedagógusi végzettséggel rendelkezők létszáma | PED I sorolt pedagógusok létszáma | PED II sorolt pedagógusok létszáma  | Gyakor-nokok létszáma | Mentorok létszáma |
|  |  |  |  |  |  |
| *Aranypatak Óvoda Nagycenk* | 1 | - | 6 | - | 5 | 2 | - | - |

A pedagógus életpálya modell keretében 1 fő pedagógus kollégánk sikeres minősítő vizsgát tett, a másik kolléganő minősítési eljárásának időpontja: 2019. október 24.

# A vezetői feladatmegosztás értékelése

*4.1.*

|  |  |
| --- | --- |
| adat | Óvodavezetés által ellátott feladatok, feladatmegosztás az SZMSZ és az éves munkaterv szerintIntézményvezető heti tanóráinak száma (óvodapedagógus esetén óvodai foglalkozásainak száma)Az intézményvezető-helyettes heti tanóráinak száma(óvodapedagógus esetén óvodai foglalkozásainak száma) |
| Óvodavezető | Óvodavezető helyettes | Tagóvoda-vezető | Tagóvoda-vezető helyettes |
| *Aranypatak Óvoda Nagycenk* | 10 | 24 | ---- | ---- |

A munkatervben kitűzött célok, programok kettő kivételével, megvalósultak. A Szent György napi vásár és a Szent Iván napi szalonnasütés az építkezési munkálatok miatt elmaradt.

 A vállalt feladatokat többségében azok teljesítették, akik a tervezetben szerepeltek, kivéve, amikor betegség miatt nem tudott részt venni a feladatban az adott óvónő. Ezen esetekben nagyon hamar jelentkezett más a feladatra, ami a jó közösségi szellemet, a tenni akarást és a minőségi munka iránti igényt tükrözi az óvodapedagógusok szemléletében. Minden programnak volt felelőse, aki kidolgozta az esemény vázát és koordinálta a szervezési tevékenységeket, de a közösség együtt valósította meg a feladatokat, elosztottuk a teendőket. A jó együttműködés színvonalas rendezvényeket eredményezett. A sikerhez hozzájárult az is, hogy mindenki maga választhatta ki, hogy melyik program, ünnep felelőse szeretne lenni, így azt szívesen is tervezte, szervezte. Nem valósulhattak volna meg ezek az események a dajkák, pedagógiai asszisztens és a konyhai dolgozók együttműködése, hathatós segítsége nélkül, akik minden jelentős rendezvényünkön jelen voltak.

A következő nevelési évben is ezzel a módszerrel szeretnénk elosztani a feladatokat, mert hatékonynak bizonyult.

# Szakmai munkaközösség működése, feladatellátás értékelése

*5.1.*

|  |  |
| --- | --- |
| *Aranypatak Óvoda Nagycenk* | Szakmai munkaközösség működés |
| Megnevezése | Létszáma | munkaközösségi foglalkozások száma | bemutató foglalkozások száma | hospitáláson résztvevők száma | Intézményen kívüli résztvevők létszáma |
|  | Önértékelési csoport | 3 fő | 4 | 2 | 4 | --- |

Az önértékelési csoport ebben a tanévben az intézményi önértékelését végezte el, a szülők, a fenntartó és dolgozóink bevonásával.

Az Intézményi tanfelügyeleti ellenőrzés december hónapban megtörtént.

# Tanköteles gyermekek ellátása

*6.1.*

|  |  |  |  |  |  |
| --- | --- | --- | --- | --- | --- |
| *Aranypatak Óvoda Nagycenk* | 08.31-ig a 6. életévét betöltők létszáma fő | 08. 31-ig a 7. életévét betöltők létszámafő | az óvodai szakvélemény alapján a gyermek elérte az iskolába lépéshez szükséges fejlettséget |  hatodik életévét augusztus 31-ig betöltő gyermek óvodai nevelésben való további részvétele javasolt | szakértői bizottsági vizsgálatot kezdeményez a gyermek iskolába lépéshez szükséges fejlettségének megállapítása céljából annak eldöntésére, hogy az augusztus 31-ig a hetedik életévét betöltött gyermek részesülhet-e további óvodai nevelésben. |
|  | 20 | 4 | 15 | 11 | 0 |

A 2018/2019-es nevelési évben tankötelessé váló gyermekek száma: 24 fő, ebből 15 gyermek kezdi meg általános iskolai tanulmányait. 11 fő a helyi általános iskolába kérte felvételét. 9 tanköteles korú gyermek további óvodai nevelése javasolt. Iskolaérettségi vizsgálaton 4 gyermek vett részt a 9 főből. 5 gyermek esetében az óvoda és a szülők közösen döntöttek arról, hogy a gyermekek az óvodában maradjanak.

A gyermekek fejlődésének nyomon követését az óvónők írásban rögzítik, arról a szülőket rendszeresen tájékoztatják. A szülőkkel folyamatosan tartják a kapcsolatot a hétköznapi találkozások, fogadóórák alkalmával, változás, probléma esetén külön kérik a szülőket, hogy rendkívüli fogadóóra keretében egyeztessenek az adott kérdésben. Emellett januárban nagycsoportosainknak tartott fogadóóra keretében egyeztetnek pedagógusaink a szülőkkel gyermekük iskolába lépéshez szükséges fejlettségi szintjéről, meghallgatják a szülők véleményét, majd igyekeznek közös álláspontra jutni. Szükség esetén kérjük a gyermek nevelési tanácsadói vizsgálatát.

# Gyermekbalesetek megelőzésére tett intézkedések értékelése, gyermekbalesetek száma

*7.1.*

|  |  |  |  |  |  |
| --- | --- | --- | --- | --- | --- |
| *Aranypatak Óvoda Nagycenk* | A nyolc napon túl gyógyuló sérüléssel járó gyermek-balesetek száma | a fenntartó értesítése megtörtént | Súlyos gyermek-baleset száma | gyermek-balesetet követően megtett szükséges intézkedés. | szülői szervezet, közösség képviselője részvételét a tanuló- és gyermekbaleset kivizsgálásában lehetővé tette az óvoda |
|  | 0 |  | 0 |  | --- |

A nevelési évben gyermekbaleset nem volt intézményünkben.

A csoportban minden tanévkezdéskor külön baleset megelőzési beszélgető kör keretében hívják fel az óvónők a gyermekek figyelmét a veszélyforrásokra. A balesetek megelőzése érdekében óvónőink minden nap külön figyelmeztetik a gyermekeket az egyes tevékenységek megkezdése előtt is a veszélyforrásokra és a helyes magatartásra. A folyamatos ismétlés segíti a gyermekekben a szabálytudat kialakulását.

Ebben az évben ez még nagyobb hangsúlyt kapott, mivel az építkezési munkálatok miatt nem tartózkodhattunk az óvoda udvarán, hanem az iskolaudvar adta lehetőséget kellett kihasználnunk a gyermekek szabad levegőn való tartózkodásához.

Szűkebb térre szorultunk, ahol alkalmazkodni kellet az iskola napirendjéhez, programjaihoz.

Sok-sok mozgásfejlesztő eszköz használatával a pedagógusok tartalmassá tették a szabadban töltött időt. A gyermekek felügyeletéhez a dajkák minden alkalommal besegítettek.

# Az óvodai ünnepek, nevelés nélküli munkanapok, nyílt nap, óvodai programok

*8.1.*

|  |  |
| --- | --- |
| *Aranypatak Óvoda Nagycenk* | **Programok megnevezése** |
| **Időpont** |
| aug. 27.  | Tanévnyitó nevelőtestületi értekezlet |
| aug. 30. | Szülői értekezlet kiscsoportban az összes beíratott gyermek szülőinek részvételével |
| szept. 12. | Szülői értekezlet a középső és nagycsoportban |
| szept. 21. | Megemlékezés Széchenyi születésnapjáról |
| szept. 22. | Szüreti felvonulás |
| szept. 26. | Bábszínház |
| okt. 4. | Nevelési értekezlet |
| okt. 4. | Állatok világnapja |
| okt. 10. | Nagycsoport látogatása a Fertődi Kastélyban |
| okt. 19. | Camerata Artissima előadása |
| okt. 23. | Megemlékezés az ünnepről |
| nov. 9. | Márton nap |
| nov.12. | Bűvész előadása |
| nov. 23. | Idősek napi fellépés a nagycsoportosokkal |
| nov. 26. | Bábszínház |
| dec. 5. | Mikulás |
| dec. 6. | Vezetői tanfelügyeleti látogatás |
| dec. 11. | Camerata Artissima előadása |
| dec. 13. | Lucázás |
| dec. 15. | Adventi vásár. Nagycsoportosok. |
| dec. 15. | Nevelés nélküli munkanap az iskolával közösen. Görög Ibolya előadása |
| dec. 17. | Karácsonyi vásár  |
| dec. 21. | Karácsonyi ünnepély. Nyugdíjas dolgozók vendégül látása. |
| dec. 21. | Falukarácsony |
| jan. 14. | Nevelői értekezlet |
| jan. 30.  | Szülői Szervezeti megbeszélés |
| jan. 31. | Szülői értekezlet |
| febr. 1. | Kisállat börze |
| febr. 4. | Balázsolás a Nagycsoportosoknál |
| febr. 14-15. | Nyílt napok |
| febr. 14. | Közalkalmazotti értekezlet |
| febr.15. | Szülői Szervezeti megbeszélés |
| febr. 22. | Farsang a tornacsarnokban, a családokkal közösen |
| febr. 26. | Camerata Artissima előadása |
| márc. 7. | Nevelői értekezlet, szaktanácsadóval. |
| márc. 12. | Bábszínház |
| márc. 15. | Nemzeti ünnep |
| márc. 18. | Ribizli Bohóc előadása |
| márc. 22. | Víz világnapja. Látogatás a Soproni Vízműbe. |
| ápr. 5. | Intézményi tanfelügyeleti látogatás |
| ápr. 8-9-10. | Óvodai beíratás |
| ápr. 11. | Költészet napja |
| ápr.18. | Húsvét |
| ápr. 22. | Föld napja |
| ápr. 26. | Kirándulás a Fertő-Hanság Nemzeti Parkba |
| május 3. | Anyák napi köszöntő nagycsoportban |
| május 10. | Évzáró, anyák napja, a kis- és középső csoportban |
| máj. 15. | Fogászati vizsgálat |
| máj. 17. | Ovis olimpia Lövőn |
| május 20. | Bábszínház |
| május 23. | Kirándulás a Győri Állatkertbe - szülőkkel - |
| május 28. | Látogatás a helyi állatfarmra. |
| május 28. | Tanévzáró szülői értekezlet |
| május 31. | Évzáró, ballagás a nagycsoportban |
| jún. 3. | Nevelési értekezlet |
| jún. 4. | Nemzeti Összetartozás napja |
| jún. 14 | Tanévzáró nevelőtestületi értekezlet |

# A belső ellenőrzés megvalósításának értékelése

**A belső ellenőrzés területei:**

1. Csoportnaplók ellenőrzése-teljeskörű
2. Felvételi, előjegyzési napló-teljeskörű
3. Felvételi- mulasztási naplók-teljeskörű
4. Óvoda köteles gyermekek óvodába járásának nyomon követése-felvételi előjegyzési napló-teljeskörű
5. A gyermekek fejlődését nyomon követő dokumentációs rendszer- teljes körű
6. Gyermekbalesetek megelőzése-teljeskörű
7. Gyermekvédelmi tevékenység, dokumentáció, gyermekvédelmi felelős, óvodapedagógusok-teljeskörű
8. Egészséges életmód – szúrópróba szerűen
9. Környezeti nevelés, környezetvédelem- szúrópróba szerűen
10. Szülőkkel való kapcsolattartás, jegyzőkönyvek, ünnepségek- teljes körű
11. Munkaidő, munkafegyelem (adminisztráció-jelenléti ív,) betartása- technikai dolgozók, pedagógusok- szúrópróba
12. Pedagógiai munka megvalósításának ellenőrzése, foglalkozáslátogatás

Az intézmény belső ellenőrzésének rendjét a Belső Ellenőrzési Szabályzat tartalmazza. Az ellenőrzési feladatokat az óvodavezető és helyettese látja el, a feladatra kijelölt személy bevonásával.

#

#  Pályázati tevékenység értékelése

Az óvodát érintő nagy beruházás, - óvodabővítési és felújítás, a főzőkonyha teljes felújítása, bölcsőde kialakítása- lezárult.

A fejlesztés eredményeképpen egy korszerű óvoda jött létre, melynek köszönhetően színvonalasabbá válik az óvodai nevelés, és lehetőséget kapott bölcsődei ellátásra a település. Mindez nagy örömmel tölt el bennünket, az óvoda dolgozóit, de örülnek a szülők is, és az igazi nyertesek: az óvodások mert egy csodálatos, korszerű intézményben kezdhetik meg óvodás éveiket 2019 szeptember 1-től, a NAGYCENKI ARANYPATAK ÓVODA ÉS MINI BÖLCSŐDÉBEN.

Nagycenk Nagyközség Önkormányzata a nyár folyamán pályázatot nyújtott be óvodaudvar fejlesztésre. Polgármester Úr a nevelőtestület javaslatait, igényeit figyelembe véve határozta meg a pályázat tartalmát. Nagyon bízunk a pályázat pozitív elbírálásában, sikerében, hiszen ez által a külső környezetünk is szinte teljesen megújulna.

#  Továbbképzések értékelése (külső, belső). Belső tudásmegosztás

*11.1.*

|  |  |
| --- | --- |
| *Aranypatak Óvoda Nagycenk* |  Szakmai továbbképzések |
| Akkreditált továbbképzés megnevezése | Résztvevők száma fő |
| Felkészülés a pedagógus minősítésre, portfólió készítés. | 1 fő |

Pedagógus továbbképzéseink kiválasztásánál elsősorban olyan képzéseket kerestünk, amelyek pedagógusaink érdeklődési körébe tartoznak és beleilleszkednek az intézmény fejlesztési stratégiáiba is, valamint a szaktanácsadói program során meghatározott távlati célok elérését szolgálják.

Pedagógusaink továbbképzési tapasztalataikat belső képzés keretében, nevelői értekezleten osztották meg egymással.

Főzőkonyhákon törvényi előírás szakképzett élelmezésvezető alkalmazása. Az étlapok tervezése a bölcsődei étkezés miatt sokkal nagyobb odafigyelést, komolyabb szaktudást igényel. Élelmezésvezetőnk képzése jelenleg folyamatban van az önkormányzat finanszírozásával.

#  A szülőkkel, szülői szervezettel való kapcsolattartás értékelése

Az intézmény egyik legfontosabb külső kapcsolatát a szülők jelentik. Óvodánk abban a szerencsés helyzetben van, hogy támogató szülői háttérrel rendelkezik, akikkel kitűnő az együttműködés.

A szülői kapcsolattartás formái:

Szülői Szervezettel való folyamatos együttműködés, SZSZ ülések

* Szülői értekezletek
* Nyílt napok
* Fogadóórák

Szülőkkel közös ünnepek, programok:

Szüreti felvonulás

Márton napi lampionos felvonulás

Karácsonyváró ünnepség

Farsang

Anyák napi ünnepség

Gyermeknapi kirándulás

Évzáró ünnepség

Az információk megfelelő áramlása érdekében faliújságon, üzenő füzetben és facebook csoportban is tájékoztatjuk a szülőket

 Szülői igényfelmérés

#  Külső-belső információáramlás, IKT kompetencia értékelése

A szülőkkel való kapcsolattartás módjait a fentiekben már bemutattam.

Fenntartónkkal napi kapcsolatban állunk az ügyintézések során, de rendezvényeinkre, ünnepeinkre is mindig szívesen várjuk képviselőit. Támogatásukra mindig számíthat az intézmény, mindent elkövetnek, hogy biztosítsák a gyermekek és az itt dolgozók számára is a minőségi nevelés, munkavégzés feltételeit.

Külső kapcsolatainkkal való információ csere során gyakran használjuk az IKT eszközök nyújtotta lehetőségeket, telefon, e-mail. Természetesen nagyon fontosnak tartjuk a személyes kapcsolat fenntartását is, de arra ritkábban adódik lehetőség.

Az intézmény dolgozóinak tájékoztatása személyesen, és a nevelőtestületi szobában elhelyezett faliújságon keresztül történik.

A pedagógusokat vezetőként gyakran e-mail-ben tájékoztatom, valamint a szakmai anyagok továbbításával, vagy azok elérhetőségének megadásával elkerülhető a felesleges nyomtatás, ami környezetvédelmi és pénzügyi szempontból is kihasználandó lehetőség.

Az új nyomtató beszerzését köszönjük az önkormányzatnak! A korszerű nyomtató megkönnyíti munkánkat, és sokkal gazdaságosabban üzemeltethető is.

Természetesen nagyon fontos a személyes kapcsolat a pedagógusok között, erre adnak lehetőséget a

* nevelői értekezletek
* nevelés nélküli munkanapok
* megbeszélések
* hospitálás egymásnál
* egyéb közös programok

#  Az óvoda-iskola átmenet támogatásának értékelése

Az óvoda- iskola átmenet könnyítését célozza meg a helyi általános iskola által szervezett Ovi-suli program. Ennek keretében a gyermekek az iskolába, ismerkednek a tanító nénikkel, az épülettel, a légkörrel.

Több alkalommal a tanító nénik látogatnak el a nagycsoportosokhoz és ismerkednek a gyerekekkel, szülőkkel, részt vesznek rendezvényeinken.

Néphagyomány felidézésével Balázs napján iskolába hívogatják a második osztályosok nagycsoportosainkat.

A nagyok májusi szülői értekezletén a leendő elsős tanító tájékoztatást ad a szülőknek.

Az elmúlt tanévben, mivel az iskola épületét használhattuk, leendő elsőseink már közvetlen tapasztalatot szerezhettek, mivel szinte egy légtérben mozogtunk az alsós gyermekekkel, tanító nénikkel. Nekik az átmenet biztos sokkal könnyebb lesz.

Fontosnak tartom az óvónők és tanítónők együttműködését is, ezért a helyi általános iskola igazgatónőjével arra törekszünk, hogy közös programokat, nevelés nélküli munkanapot szervezzünk, amely során bepillantást nyerhettünk egymás munkájába, lehetőségeibe, korlátaiba és megtalálhatjuk azokat a pontokat, amelyek révén segíthetjük egymás munkáját és az iskolába készülő gyermekek fejlődését.

#  Tárgyi eszközfejlesztés (Eszköz és felszerelés jegyzéknek való megfelelés)

*15.1.*

|  |  |
| --- | --- |
| *Aranypatak Óvoda Nagycenk* | **Fejlesztés** |
| **Terület** |
| IRODA | Új irodabútor. Nyomtató. |
| UDVAR | Új tároló épületek. Ivókút. |
| KONYHA | Irodabútor. Rozsdamentes polcok. Főző és tálaló készletek, gyermek poharak, tányérok, kancsók bővítése, pótlása. Bölcsődei tálaló eszközök beszerzése. |
| JÁTÉKOK | Fejlesztőjátékok vásárlása, játéktároló polcok. |
| CSOPORTSZOBA | Bútorzat, asztalok, székek, szőnyegek, függönyök cseréje. |
| GYERMEK MOSDÓ | Új törölköző tartók, tükrök felszerelése, gyermektörülközők beszerzése. |

#  Gyermekvédelmi feladatok ellátásának értékelése

2019. május 31-ie statisztika alapján

1. Az óvodába járó gyerekek száma: 87 fő

2. Halmozottan hátrányos helyzetű gyermekek száma: 0 fő

3. Hátrányos helyzetű gyermekek száma: 0 fő

4. A veszélyeztetett gyermekek száma: 0 fő

5. Rendszeres gyermekvédelmi támogatásban részesülő családok száma: 0fő

6. Tapasztalt problémák száma:

- anyagi: 0

- jogi: 0

- párkapcsolati: 1

- bántalmazásra utaló jelek: 0

- egészségügyi veszélyeztetés: 0

Óvodánkban a gyermek és ifjúságvédelmi feladatokat az óvodavezető koordinálja, a gyermekvédelmi felelős és az óvodapedagógusok közreműködésével. Folyamatosan kapcsolatot tartunk a Lövői Családsegítő- és Gyermekjóléti Szolgálattal. Rendszeresen részt veszünk az általuk szervezett gyermekvédelmi tanácskozásokon, a gyermekvédelmi felelős, valamint helyettesemmel együtt.

#  Sajátos nevelési igényű gyermekek ellátásával kapcsolatos feladatok értékelése

A 2018/2019-es nevelési évben, intézményünk egy fő sajátos nevelési igényű gyermeket látott el. A Szakértői és Rehabilitációs Bizottság által meghatározott óraszámban logopédus és fejlesztőpedagógus vett részt fejlesztésében. Óvónőink folyamatosan egyeztettek a szakemberekkel a fejlődés üteméről, a feladatokról, fejlesztési lehetőségekről.

Beiratkozásnál jelzést kaptunk, hogy SNI-s gyermek érkezik hozzánk 2019 szeptemberétől. A megfelelő fejlesztő szakember megkeresésével felkészültünk fogadására.

#  Gyermeki fejlődés nyomon követése

A gyermekek fejlődését az óvodapedagógusok folyamatosan nyomon követik, félévente írásban rögzítik, a szülőket rendszeresen tájékoztatják. Az óvónők folyamatosan tartják a kapcsolatot a szülőkkel hétköznapi találkozások során, de alkalmasabb a megbeszélésre a fogadóórák lehetőségének kihasználása, igyekszünk erre ösztönözni a szülőket.

#  PR, marketing feladatok ellátása (intézménymenedzselés, képviselet)

A helyi újságban beszámolunk, tájékoztatást adunk óvodánk rendezvényeiről, eseményeiről. Márton nap, közös farsang, gyermeknapi kirándulás keretében tudtunk együtt lenni a szülőkkel. A 2018/2019-es nevelési évben a szülőket nyílt napokra vártuk, ahol megfigyelhették, hogyan telik gyermekük napja az óvodában. A szülők örültek a lehetőségnek, pozitív visszajelzéseket kaptunk róla.

A Szülői Szervezettel közösen készültünk a megszépült óvodaátadó ünnepségre. A nagy eseményhez méltó, emlékezetes programok szervezésére törekedtünk.

A település rendezvényein rendszeresen fellépnek óvodásaink, óvónőink pedig kézműves foglalkozásokkal kedveskednek a falu gyermekeinek.

Az intézmény vezetőjeként helyettesemmel képviseljük az óvodát a települési ünnepélyeken.

Rendezvényeinkre, szakmai programjainkra meghívjuk a környező óvodák, a helyi iskola vezetőit, pedagógusait és mi is részt veszünk az ő programjaikon.

A településen működő cégek, vállalkozások vezetőivel is kapcsolatban állunk, rendszeresen támogatják az óvodát, mi pedig szívesen látjuk őket rendezvényeinken.

#  Az egészséges életmódra neveléssel kapcsolatos programok, tevékenységek

*21.1.*

|  |
| --- |
| *Aranypatak Óvoda Nagycenk* |
| **Megnevezés** | **Érintettek létszáma** |
| Gyümölcsnap minden héten | az összes gyermek, délelőttös óvónő, dajka |
| Védőnői tisztasági szűrések | az összes gyermek, védőnő |
| Egészségnap. Méz kóstolása, méhészeti bemutató. | az összes gyermek, Kovácsné Pölcz Gabriella óvónő |
| Fogászati szűrés | az összes gyermek, fogorvos asszisztens |
| Sportnap a tornacsarnokban | az összes gyermek, óvónők |
| Mindennapos testnevelés | az összes gyermek |
| Ovis-olimpia Lövőn |  nagycsoportos gyermekek |

Az egészséges életmódra nevelés az Óvodai Nevelés Országos Alapprogramjában és az óvodánk Pedagógiai Programjában is kiemelt szerepet képvisel. Mindennapi életünket áthathatja ez a szemléletmód.

#  A környezettudatos magatartásra neveléssel kapcsolatos programok, tevékenység

|  |  |
| --- | --- |
| *Aranypatak Óvoda Nagycenk* | Megnevezés |
| Szelektív hulladékgyűjtés |
| Kirándulás a Fertő-Hanság Nemzeti Parkba |
| Kisállat kiállítás |
| Óvodai élősarok gondozása |
| Helyi állatfarm látogatása |
| Víz világnapja |
| Föld napja |
| Madarak és fák napja  |
| Állatok világnapja |
| Környezetvédelem világnapja |
| Gyermeknapi kirándulás a győri állatkertbe. |

Kiemelten fontosnak tartjuk a környezettudatos magatartásra nevelést, ezért ez a mindennapjainkat is átszövi, ezt erősítik, színesítik a különböző programok, kirándulások.

#  A nyári időszak pedagógiai tevékenységének értékelése, programok

Az óvodai nyári időszakról az adott időszak pedagógusai a csoportnaplójukban készítik el a nyári programok tervezését, értékelését.

Fontos feladat a gyermekek egészségvédelme érdekében:

* UV sugárzás és hőmérséklet folyamatos nyomon követése, az udvari tartózkodás idejének e szerinti meghatározása
* Nap elleni védelem, naptej használata
* Ivóvíz folyamatos kínálása
* Gyermekek zuhanyoztatása
* Napernyők, árnyékolók használata
* Párakapu felállítása az udvaron

A szabadban töltött idő megtervezésével és kivitelezésével a nyári időszakot is érdekessé, változatossá tudtuk tenni a gyermekek számára, amellett, hogy folyamatos fejlődésüket is szolgálta.

1. ***A 2018-2019-es nevelési év vezetői stratégia megvalósulásának értékelése.***

***Vezetői kompetenciák***

Vezetői tevékenységemet tekintve és összevetve az intézményvezetői kompetenciákkal, az alábbiak szerint gondolkodom, értékelem magam:

**1. A tanulás és tanítás stratégiai vezetése és operatív irányítása:**

Vezetői munkám biztos alapját adja a tudatos, minden területre kiterjedő tervezés.

A gyermekek tanítása- nevelése is tudatos, tervszerű kell, hogy legyen. Látnunk kell, hogy mi a célunk, mit szeretnénk elérni, rövid-közép- hosszú távon egyaránt. Tudnunk kell, hogy a célok eléréséhez milyen eszközöket, utat válasszunk. Pedagógiai munkánk tervezése törvényeken, irányelveken, a helyi pedagógiai programon alapszik. Ennek figyelembevételével készül az intézmény éves munkaterve.

4

**2. A változások stratégiai vezetése és operatív irányítása:**

Nagyon fontosnak tartom, hogy az óvoda dolgozói időben értesüljenek és pontosan ismerjék meg a változásokat, ennek során módosuló feladataikat. Ezt a megismerő folyamatot segítem szakmai anyagok átadásával, megbeszélések, értekezletek alkalmával, IKT-s eszközök használatával. Célom, a változásokra nyitott szervezet megteremtése, reagálás az intézményt érő kihívásokra, a jövőkép kialakítása és kommunikálása, valamint ab stratégiai és operatív szempontból fejlesztést igénylő területek azonosítása.

**3. Önmaga stratégiai vezetése és operatív irányítása:**

A vezető munkája elképzelhetetlen folyamatos önképzés, szakmai értekezleteken, továbbképzéseken, konferenciákon való részvétel nélkül. Tudatosan törekszem a tudásom bővítésére, kíváncsi vagyok a törvényi és egyéb óvodát érintő változásokra. Fontos számomra, hogy időben értesüljek mindenről, mely elősegíti azt, hogy intézményünk innovatív törekvései megvalósuljanak. Önreflexió és önfejlesztés, szakmai tudás folyamatos frissítése, szakmai aktivitás.

**4. Mások stratégiai vezetése és operatív irányítása:**

Fontosnak tartom, hogy az intézményi dokumentumok, belső szabályzatok törvényesek, pontosan elkészítettek, jól használhatók legyenek. Adjanak minden kollega számára útmutatót napi feladataik megvalósításában. Törekszem rá, hogy a dolgozók ismerjék, értsék a rájuk vonatkozó kötelességeket, felelősséget. Szakmai és munkavállalói szinten egyaránt.

**5. Az intézmény stratégiai vezetése és irányítása:**

A teljes intézményi működésért a vezető felel, még a feladatok delegálása esetén is. Kötelességemnek érzem a jogszabályok követését, a megfelelő tájékoztatást és az átláthatóság biztosítását. Feladatom, az intézményi erőforrások elemzése és kezelése. Vezetői kapcsolataimban továbbra is meg kívánom őrizni azt az őszinteségen és együttműködésen alapuló kapcsolatot, mely jellemzi munkámat.

# Összegzés

**Tisztelt Képviselőtestület!**

A 2018/2019-s nevelési évben lezárul intézményvezetői megbízásom, ezért szeretnék néhány gondolatban szólni az öt évvel ezelőtt elkészített Vezetői program megvalósulásáról.

* Vezetői megbízásból eredő munkámat munkaköri leírásomban foglaltaknak megfelelően igyekeztem végezni.
* A Pedagógiai program átdolgozása mellett, elkészítettem az intézmény SZMSZ és házirendjét, melyet az év elején tartott szülői értekezleteken ismertettem a szülőkkel. A bejövő kiscsoportosok szülei a házirend egy példányát megkapták.
* Pedagógiai munka irányítását az Óvoda Pedagógiai Program cél – és feladatrendszerének megfelelően végeztem.
* Hagyományaink, és az addig kialakított értékeink megtartása mellett figyelemmel kísértem az óvodapedagógiára vonatkozó legújabb eredményeket, módszereket, eszközöket és meglévő feltételek s elfogadás esetén beépítettem a pedagógiai folyamatokba. (pl. „Így tedd rá !” módszer)
* Minden évben fontos feladatként kezeltem a külső világunk tevékeny megismerését. Éves tervezésünket is az évszakok köré csoportosítottuk, melyek keretében még fokozatosabban törekedtünk a környezettudatos magatartás és a környezetvédelem elsajátíttatására. Szelektíven gyűjtjük a hulladékot az intézményben. Komposztálókkal rendelkezünk.
* Pedagógiai programunkban külön fejezetet kapott az egészségfejlesztési program. Megvalósítása érdekében minden évben hangsúlyt fektettünk a gyermekek mozgásigényének kielégítésére, a mozgásfejlesztésre, az egészséges táplálkozás biztosítására. Minden nap biztosítottuk számukra a délelőtti gyümölcsfogyasztást. Napi feladataink végzése mellett évente sport napokat, egészségnapot szervezünk.
* Céljaim közt szerepelt, hogy a szülők és külső partnereink körében az óvodánkban végzett nevelőmunka elismerését továbbra is a szakmai tudásunk alapozza meg. A megvalósítás érdekében folyamatos önképzéssel, továbbképzéseken való részvétellel tartottuk szinten, illetve fejlesztettük tudásunkat. A megvalósulást támasztják alá az elégedettségvizsgálatok eredményei. Kolléganőmmel valljuk az élethosszig tartó tanulást. Önmagunkkal szembeni igényességünket jelzi, hogy fontosnak tartottuk megmérettetésünket pedagógiai-szakmai ellenőrzés és pedagógusminősítés területén.
* Az óvodavezetőként mindig figyelembe vettem a munkatársak elképzeléseit, véleményét, melyek nagymértékben hozzájárultak az alkalmazotti közösség összekovácsolódásához és elégedettségéhez. Vallottam és vallom, hogy minden problémát meg lehet oldani, csak akarni kell!
* Tanügy-igazgatási feladataimat is legjobb tudásom szerint, a törvényesség megtartásával igyekeztem végezni. Figyeltem a használt dokumentumok pontos és naprakész vezetésére, melyet kolléganőmtől is elvártam. Vezetői tanfelügyelet és az intézményi ellenőrzés alkalmával feltárt fejlesztési területeket, beépítettem munkámba, ezzel is fokozva a minőségi feladatellátást.
* Megbízatásom ideje alatt minden területen törekedtem a feladatok pontos ellátásra, az adott határidők betartására.
* A működés öt éve alatt folyamatos, bizalomra épülő munkakapcsolatot alakítottam a polgármesteri hivatal dolgozóival, akiktől sok segítséget kaptam vezetői munkámhoz. Jegyző asszony, Polgármester úr, a képviselőtestület tagjai támogatták elképzeléseinket. Mindig éreztük, hogy elismerik munkánkat.
* Ebben az időszakban került sor az óvoda felújítására, bővítésére, bölcsődei csoport létrehozására a fenntartó jóvoltából. Ennek köszönhetően, a 2019-2020-s tanévet egy csodálatos óvodában kezdhetjük meg.
* Nehéz időszak van mögöttünk. Köszönettel tartozom munkatársaimnak, hiszen mindent megtettek azért, hogy a gyermekek a megváltozott körülmények ellenére is tartalmas óvodás életet élhettek, a szülői elégedettséget is tapasztalhattuk.

**Tisztelt Képviselő-testület!**

Megköszönöm a bizalmat óvodavezetői pályázatom pozitív elbírálásáért.

Köszönöm az **Óvodáért** tett munkájukat, segítségüket, minden igyekezetüket, amelyek által biztosították a feltételeket az intézmény működtetéséhez.

Kérem a Képviselő-testületet beszámolóm elfogadására és az intézmény további támogatására.

Nagycenk, 2019-08-27

Tisztelettel:

Nemes Viktória

**Legitimációs záradék**

Az Aranypatak Óvoda nevelőtestülete: 100 %-os arányban, a 2019. 08. 27. kelt, 48/2019 számú nevelőtestületi határozata alapján, a 2018/2019-s nevelési év beszámolóját elfogadta.

Kelt: 2019.08.27.

 Nemes Viktória

 intézményvezető

Az Aranypatak Óvoda irattárában .......................iktatási számú jegyzőkönyv található, mely igazolja, hogy a fenntartó megismerte és elfogadta a 2018/2019-s nevelési év beszámolóját.

Kelt: ………………………….…, 201. ………………….

…………………………….

 fenntartó